Lav et referat af nedenstående tekst:

Tekst:
- Jeg kan ikke længere se, hvordan vores parti skal få styrke nok til at komme tilbage i Folketinget. Sådan lyder det fra Marianne Karlsmose, der efter et skuffende valgresultat for Kristendemokraterne ønsker at stoppe som formand. I Nordjyllands Storkreds fik partiet ved dette valg 1643 stemmer, mens de ved sidste valg var oppe på 5731. Alligevel deler Anne-Marie Jørgensen, partiets nordjyske spidskandidat ved seneste valg, ikke lederens pessimisme. - Det er umiddelbart en overraskelse, at hun melder det ud nu. Jeg synes, vi er et parti med godt sammenhold, unge kræfter og gejst, siger hun, men erkender samtidig, at der er en hård kamp forude for partiet, der skal samle vælgererklæringer for at kunne stille op til folketingsvalget næste gang. - Det er klart, at når vi er under spærregrænsen, så bliver det svært at hive stemmeprocenterne hjem igen, siger Anne-Marie Jørgensen. Gejst nok til at fortsætte Den lokale partiånd i Nordjylland fejler ifølge det nordjyske, mangeårige partimedlem ikke noget på trods af vælgerlussingen ved det seneste valg. - Vi har snakket om her i nordjylland, at vi har mod og gejst på det. Der sker også en løbende udskiftning af partiet, og vi har fået flere nye, yngre medlemmer siden sidste valg. Så der er nogle til at tage over, siger Anne-Marie Jørgensen, der også mener, at partiet har noget andet at byde på end de øvrige partier i folketinget: - Den sammensætning af politik, vi har, kan jeg ikke se ved andre partier. Det, at vi særligt har  familiepolitikken i fokus og arbejder for at styrke hele familien, siger hun og fortsætter: - Det er det, jeg kæmper for. Men det er svært at blive synlige. Skal "snakke sammen" Den nu afgående partiformand Marianne Karlsmose anbefaler, at partiet ikke går i gang med at samle vælgererklæringer til næste folketingsvalg, men i stedet udelukkende fokuserer på kommunal- og regionspolitik. Anne-Marie Jørgensen er enig i, at der skal selvransagelse til. Men det betyder ikke, at de skal opgive landspolitik, mener hun. - Vi skal snakke sammen om, hvad vi skal gøre, hvis vi skal fortsætte. Stiller du selv op til næste folketingsvalg? - Det er et godt spørgsmål. Det kommer an på, hvordan det ser ud til den tid, siger Anne-Marie Jørgensen. - Jeg har svært ved at se mig selv i et andet parti.

Referat:
Kristendemokraternes formand lægger op til, at partiet skal holde et ekstraordinært landsmøde, hvor medlemmerne genovervejer fremtiden. Spørgsmålet er nu, om den lokale opbakning er stor nok til at fortsætte.